**6-րդ կրթական հարթակ**

**20-րդ շաբաթ**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Քերականություն- Բաղաձայնների ուղղագրությունն ու ուղղախոսությունը Ձ-Ծ-Ց /էջ 83/:**

* Ծ-ն և Ց-ն բառի բոլոր դիրքերում գրվում են այնպես, ինչպես արտասանվում են։ Օրինակ՝ ծիծաղ, կայծակ, ցնցուղ, Արցախ և այլն։
* Ձ-ն հիմնականում գրվում է այնպես, ինչպես արտասանվում է։ Օրինակ՝ ձայն, ձյուն, օձիք և այլն։
* Մի շարք դեպքերում բառամիջում և բառավերջում գրվում է ձ, սակայն արտասանվում է ց։
* Ր-ից հետո – օրինակ՝ արձակ, բարձ, դերձակ, խուրձ և այլն։
* Ձայնավորից հետո – օրինակ՝ օձ, օձաձուկ և այլն։
* Ղ-ից հետո – օրինակ՝ դաղձ, դեղձ, դեղձանիկ և այլն։

**Գրականություն - «Նուկիմ քաղաքի խելոքները» Ավետիք Իսահակյան /էջ 79/:**

* Վարժ կարդա հեքիաթը և քո բառերով հակիրճ ներկայացրու հիմնական գաղափարը:
* Ովքե՞ր են հեքիաթի հերոսները։ Խելո՞ք են նրանք արդյոք։
* Ինչու՞ Նուկիմ քաղաքի բնակիչները տաքդեղ, խաղող և սալոր չէին տեսել։
* Հեքիաթում անարդարություն տեսնու՞մ ես։
* Քո կարծիքով հե՞շտ է ապրել Նուկիմ քաղաքում։
* Նմանօրինակ ի՞նչ հեքիաթ գիտես։ Պատմիր դասարանում։

**Բառագիտություն**

* **Վերհիշել հետևյալ բառերի նշանակությունները՝**
* *Քսակ - դրամապանակ*
* *Տաքդեղ - պղպեղ*
* *Դարսել – իրար վրա դասավորել*
* *Նիզակ – փայտե երկար կոթով խոցող զենք*
* *Խուրջին – բրդից կամ կտորից պատրաստված գյուղական պայուսակ*
* **Վերհիշել հետևյալ բառերի հոմանիշները՝**
* *Ծախել – վաճառել*
* *Նետել – շպրտել*
* *Միամիտ – դյուրահավատ*
* *Գլուխ տալ – խոնարհվել*
* *Քնել – ննջել*
* **Վերհիշել հետևյալ բառերի հականիշները՝**
* *Առաջին - վերջին*
* *Վեր – վար*
* *Ամառ – ձմեռ*
* *Պայծառ – մռայլ*
* *Օրհնել – անիծել։*

**Մշակույթ –*Հայկական ավանդական կերակուրներ***

* Հայկական ո՞ր ուտեստներին ես ծանոթ։
* Ո՞րն է քո ամենասիրելի կերակուրը։
* Ի՞նչ հայկական ուտեստ կարող ես պատրաստել լրիվ ինքնուրույն։
* Հայկական կերակուրներից ո՞րն ես հանդիպել այլ ազգերի մոտ։
* Կարո՞ղ ես նշել ավանդական ևս մեկ ուտեստ։ Ինչպե՞ս են պատրաստում այն։ Պատմիր պատրաստման եղանակը։ Կազմիր բաղադրատոմս և գրիր այն աշխատանքային տետրում։
* Ընտրիր մեկ ավանդական ուտեստ, տանը պատրաստիր այն և հյուրասիրիր հարազատներիդ բարեկենդանի կապակցությամբ։ Հետո կպատմես մեզ։

***Նոր դաս։***

* **Թելադրություն - «Փշոտ բաճկոնը» /էջ 84/**
* **Բառագիտություն – բաճկոն, խուրձ, բռունցք, դերձակ, կածան** բառերի բացատրությունները, թեմատիկ հոմանիշներն ու հականիշները
* **Քերականություն –** **Բաղաձայնների ուղղագրությունն ու ուղղախոսությունը Ջ-Ճ-Չ /էջ 85/։**
* **Մշակույթ –** ***Հայկական գորգագործություն։***

***Թելադրություն - «Փշոտ բաճկոնը» /էջ 84/***

* Գրել թելադրություն «Փշոտ բաճկոնը» վերնագրով։
* Կատարել սխալների ուղղում։
* Վերհիշել բաղաձայնների ուղղագրության կանոնները։

**Բառագիտություն**

* Բառատետրում (բացատրական մասում) արտագրել և սովորել հետևյալ բառերն ու *դրանց բացատրությունները*
* Բաճկոն – արտաքին տաք հագուստ, վերարկու
* Խուրձ – երկարավուն իրերի փունջ
* Բռունցք – մարդու ձեռքի թաթը՝ մատները ափի կողմը սեղմված վիճակում
* Դերձակ – հագուստ կարող անձ
* Կածան – անտառում կամ ձորում անցնող նեղ ճանապարհ։
* Բառատետրում գրել և սովորել հետևյալ բառերի հոմանիշները
* Դերձան – թել
* Սար – լեռ
* Հանկարծ – սարսափելի
* Չքնաղ – գեղեցիկ
* Անուրջ – երազ
* Բառատետրում գրել և սովորել հետևյալ բառերի հականիշները
* Նեղ – լայն
* Քաղցած – կուշտ
* Հին- նոր
* Թրջվել – չորանալ
* Աջ - ձախ։

***Քերականություն-*** **Բաղաձայնների ուղղագրությունն ու ուղղախոսությունը Ջ-Ճ-Չ /էջ 85/։**

* Ճ-ն և Չ-ն բառի բոլոր դիրքերում գրվում են այնպես, ինչպես արտասանվում են։ Օրինակ՝ ճանաչել, վիճակ, աչք, դարչին և այլն։
* Ջ-ն հիմնականում գրվում է այնպես, ինչպես արտասանվում է։ Օրինակ՝ ջուր, չղջիկ, Ջերմուկ և այլն։
* Մի շարք դեպքերում բառամիջում և բառավերջում գրվում է ջ, սակայն արտասանվում է չ։
* Ր-ից հետո – օրինակ՝ արջ, թրջել, վերջ և այլն։
* Ձայնավորից հետո – օրինակ՝ աջ, իջնել, մեջ և այլն։
* Ղ-ից հետո – օրինակ՝ աղջիկ, ամբողջ և այլն։

**Հարցեր և առաջադրանքներ**

* Որո՞նք են **Ջ-Ճ-Չ** բաղաձայնների ուղղագրության ու ուղղախոսության կանոնները։

**Հանձնարարություններ - Կատարել էջ 86-ի վարժություն 1։**

**Մշակույթ - Հայկական գորգագործություն**

Հայկական գորգերը ներդաշնակ գունավորումներ են ունեցել շնորհիվ կարմիրի, սպիտակի, կապույտի, կանաչի, դեղինի և դրանց տարատեսակների:

Դեղին գույնը ստացել են դեղնածաղկից, կարմիր գույնը՝ որդան կարմիրից, կանաչ գույնը՝ ընկույզի կեղևներից, որից կարելի էր ստանալ նաև շագանակագույնի երանգները: Նռան կեղևից ստացել են սև գույնը, կապույտ գույն ստանալու համար օգտագործել են տարբեր բույսերից ստացված ներկերն իրար խառնելու տեխնոլոգիան, բայց հիմնականում Հնդկաստանից ներկրվում էր ինդիգո հայտնի ներկանյութը:

Միջնադարում հայկական գորգերի հռչակը մեծապես պայմանավորված էր որդան կարմիրից ստացված երանգներով, և դրա շնորհիվ արաբական խալիֆաթի դարաշրջանում հայկական գորգերն անվանում էին նաև «կարմիր գորգեր»:

Հայկական գորգերի առանձնահատկություններից էր նաև, որպես հումք օգտագործվող «բալբաս» տեսակի ոչխարի բուրդը, ինչպես նաև լայն տարածում ուներ անգորյան այծի բուրդը: Այն շրջաններում, որտեղ զարգացած էր բամբակի և մետաքսաթելի մշակումը, լայնորեն կիրառվում էր նաև բամբակ և մետաքսաթել:

**Հնագույն գորգեր։** Պազիրիկ գորգը հայտնաբերված ամենահին գորգն է: Թվագրվում է մ.թ.ա. 5-րդ դար: Ներկված է հայկական որդան կարմիրով։ Պահվում է Ռուսաստանի Էրմիտաժում։

**Խաչագորգ**։ Քրիստոնեության ընդունումից ի վեր խաչի պաշտամունքն արտահայտվել է ողջ հայկական մշակույթի մեջ, նաև՝ գորգագործության։

Խաչը հայկական մշակութատարածքում արևի՝ մասամբ և տեղ֊տեղ միաբնակ աստվածության խորհրդանիշն էր, միևնույն ժամանակ լույսի, կյանքի ու ճշմարտության խորհրդանիշը։

**Վիշապագորգ**։ Վիշապագորգին բնորոշ են նաև մեծ չափերը, երիզող մեկ զարդագոտին, տիրապետող չորս գույները՝ կարմիր, կապույտ, շագանակագույն, փղոսկրագույն։ Հիմնագույնը գերազանցապես վառ կարմիրն Է՝ ստացված որդան կարմրից, որի արտադրության հիմնական վայրը եղել է Արարատյան դաշտը, ենթադրվում Է, որ այն եղել է նաև Վիշապագորգի հնագույն նմուշների ծագման ու արտադրության կենտրոնը մինչև XVII դարը։ Սովորաբար ունենում են վիշապների, Կենաց ծառի, փյունիկի պատկերներ, նաև եռանկյունաձև, ատամնավոր շեղանկյունով և հավերժության նշանով զարդանախշեր: Վիշապագորգերը համարվում են ոչ միայն հայկական, այլև ողջ գորգագործության ամենահին խումբը։

**Արծվագորգ**։ Հայկական տարածված գորգերի խմբի, մասնավորապես արծվագորգերի, ինչպես այն անվանում են որոշ գորգագետներ և որոնք համարվում են դասական վիշապագորգերի ոճի ուղղակի ժառանգորդը, կենտրոնում որպես արդեն հիմնական մեդալիոն, պատկերված է այսպես կոչված ծաղկած խաչը կամ խաչաստղը։

Մասնավորապես այդպիսին է «Խաչեն-Ջրաբերդ» կամ «Խաչեն» կամ «Ջրաբերդ» կոչվող խումբը, որոնց բնորոշում են նաև որպես արևագորգ։ Խաչեն արծվագորգերի մեջ հաճախ խաչաստղի հետ մեկտեղ պատկերվել են «աղեղներ»՝ մեջը փշաձև «վիշապ»-ներ։

**Արևագորգ**։ Արևագորգ անվանում էին աստիճանաձև քառանկյուն զարդանախշերով գորգերը։

**Հարցեր և առաջադրանքներ**

* Հայկական ի՞նչ գորգերի ես ծանոթ։
* Ո՞րն է հնագույն հայկական գորգը։
* Ո՞ր գույներն են բնորոշ հայկական գորգագործությանը։
* Ի՞նչ գորգեր ես նկատել ձեր կամ քո հարազատների տանը։ Պատմիր դասարանում։
* Ուսումնասիրություն կատարիր․ ինչպիսի՞ այլ գորգեր կան հայկական մշակույթում։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահմանել, թե որոնք են **Ջ-Ճ-Չ** բաղաձայնների ուղղագրության ու ուղղախոսության կանոնները։
* լսել ներկայացված նյութը, դիտել տեսանյութը և վերարտադրել այն
* բացատրել հանձնարարված բառերը
* կարդալ տրված տեքստը, վերարտադրել սեփական խոսքերով և պատասխանել նյութին վերաբերվող հարցերին
* Մասնակցի խմբային աշխատանքներին։

***Մշակույթ***

***Հայկական գորգագործություն***

